มีอะไรกับแฟนแล้วเลือดออกทางช่องคลอดค่ะ เป็นบางที ไม่ใช่ครั้งแรกนะคะ ไหลระหว่างตอนมีแล้วหยุดค่ะ เลือดเป็นสีสดแบบเลือดธรรมดา อยากรู้ว่าจะเป็นอะไรรุนแรงไหมคะ ถ้าไปหาต้องบอกยังไง ตรวจสุขภาพเสียค่าบริการไหมคะ
สวัสดีค่ะ การมีเลือดออกขณะที่มีเพศสัมพันธ์ อาจเกิดจาก1.การมีเพศสัมพันธ์ที่รุนแรง หรือมีการใช้สิ่งของสอดใส่ในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ เลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน2. มีติ่งเนื้อที่ปากมดลูก ทำให้เกิดเลือดออกขณะมีเพศสัมพันธ์ได้ มักมีปริมาณไม่มาก3. มีการติดเชื้อที่ช่องคลอด หรือในมดลูก แต่มักมีตกขาวที่ผิดปกติ ปวดท้องน้อย เจ็บเวลามีเพศสัมพันธ์ ปัสสาวะผิดปกติ ร่วมด้วย4. มะเร็งปากมดลูก แต่มักมีอาการเลือดออกกะปริดกะปรอย ตกขาวมีเลือดปนร่วมด้วยหากยังคงมีเลือดออกทุกครั้งที่มีเพศสัมพันธ์ แนะนำควรไปพบสูติ-นรีแพทย์เพื่อตรวจหาสาเหตุค่ะ